ພວກກະບົດລີເບຍ ເຂົ້າເມືອງ Brega ໄດ້ແລ້ວ
ພວກກະບົດລີເບຍ ເຄື່ອນເຂົ້າໄປໃນເມືອງ Brega ແລະກໍາລັງສູ້ລົບຢູ່ຕາມຖະໜົນຫົນທາງ ກັບທະຫານຂອງຝ່າຍລັດຖະບານ.
ພວກກະບົດລີເບຍກ່າວວ່າ ພວກເຂົາເຈົ້າໄດ້ເຄື່ອນເຂົ້າໄປໃນເມືອງທ່າຍຸດທະສາດນໍ້າມັນ Brega ແລ້ວ ແລະກໍາລັງທໍາການສູ້ລົບກັນຢູ່ຕາມຖະໜົນຫົນທາງກັບພວກກໍາລັງທີ່ຈົງ ຮັກພັກດີຕໍ່ທ່ານມວມມາກາດດາຟີ ຜູ້ນໍາລີເບຍ ໃນອັນທີ່ເປັນການບຸກໂຈມຕີຄັ້ງໃຫຍ່ທີ່ ສຸດໃນພາກຕາເວັນອອກຂອງປະເທດໃນຮອບຫລາຍສັບປະດາຜ່ານມາ ລາຍງານຂ່າວຈາກເມືອງ Brega ໃນວັນອາທິດວານນີ້ໄດ້ບັນລະຍາຍເຖິງການປະທະ ກັນໃນຫລາຍໆເຂດຢູ່ອາໄສຂອງຊາວເມືອງ ບັນດາຜູ້ນໍາຝ່າຍຄ້ານກ່າວວ່າ ຢ່າງໜ້ອຍ ພວກກະບົດໄດ້ເສຍຊີວິດໄປ 10 ຄົນໃນການສູ້ລົບກັນມາ 4 ມື້ແລະອີກ 125 ຄົນໄດ້ ຮັບບາດເຈັບ ແຕ່ລາຍງານເລື້ອງຜູ້ບາດເຈັບລົ້ມຕາຍຂອງຝ່າຍລັດຖະບານນັ້ນ ບໍ່ມີທາງ ເປັນໄປໄດ້ທີ່ຈະໄດ້ຮັບໂຕເລກຢ່າງແນ່ນອນ ມາຮອດວັນອາທິດວານນີ້ ການບຸກໂຈມຕີຂອງຝ່າຍກະບົດເພື່ອຍຶດເອົາເມືອງ Brega ຄືນນັ້ນ ແມ່ນໄດ້ຈໍາກັດຢູ່ແຕ່ການໂຈມຕີດ້ວຍປືນຄົກແລະຈະຫລວດຈາກທາງນອກເມືອງ ໃນຂະນະທີ່ພວກທະຫານທີ່ຈົງຮັກພັກດີຕໍ່ກາດດາຟີ ທີ່ມີອາວຸດດີກວ່າ ໄດ້ເຮັດໃຫ້ການ ບຸກຄືບໜ້າຂອງຝ່າຍກະບົດ ຊັກຊ້າລົງໂດຍໃຊ້ລະເບີດຝັງດິນແລະການລະດົມຍິງປືນ ໃຫຍ່ໃສ່ ແຕ່ການສູ້ລົບກັນຕາມຖະໜົນຫົນທາງໃນວັນອາທິດວານນີ້ ແມ່ນພົວພັນກັບ ການໃຊ້ປືນກົນສູ້ກັນໃນໄລຍະໃກ້ໆ ເມືອງ Brega ເປັນເມືອງທ່າຍຸດທະສາດນໍ້າມັນ ຊຶ່ງຕັ້ງຢູ່ຫ່າງຈາກນະຄອນຫລວງຕຣີ ໂປລີ ໄປທາງທິດຕາເວັນອອກ 750 ຫລັກກິໂລແມັດ ພວກກະບົດກ່າວວ່າ ການຍຶດ ເອົາເມືອງ Brega ຄືນ ຈະເປັນຈຸດຫົວລ້ຽວຫົວຕໍ່ ໃນການສູ້ລົບກັນໃນພາກຕາເວັນ ອອກນັ້ນ